Torsdag aften, da Skagens Festival officielt åbnede, var der udsolgt til de store koncerter, men til gengæld lå billetsalget på de øvrige koncerter under det forventelige. - Det giver os selvfølgelig anledning til at tænke over, om vi har været gode nok til at ramme rigtigt med programmet, siger formanden for Skagen Festival, Lars Jensen. Han siger til Nordjyske Medier, at der var omsætningsrekord på både Torvescenen og Havnescenen. Ølsalget er også en vigtig del af indtægten ved sådan en festival. - Og vejret var helt perfekt for en festival som Skagen. Først høj sol, så vi var sikre på folk kom til Skagen, derefter regn fredag, så de gik ind i teltene og købte festivalens øl, og lørdag tørvejr og i dag solskin, så folk bliver heroppe, siger Lars Jensen.

Referat:
Der blev ikke solgt så mange koncert-billetter til årets Skagen Festival som ventet, til gengæld røg der flere øl over disken, så det er endnu for tidligt at sige noget om økonomien efter weekendens festival.